Frederikshavn Byfond offentliggjorde, at hans tekst "Stolt af min by" er værk nummer 14 i Frederikshavn Poesipark. Monumentet med Mathias Madsen Munchs tekst får plads ved foden af Pikkerbakken ved Restaurant Møllehuset i Frederikshavn. Den unge sangskriver er både stolt og beæret over anerkendelsen. - Det er det vildeste i min karriere. Det er crazy, siger han, da han første gang onsdag ser den mere end to meter høje monument. I selskab med Gasolin og Allan Olsen Poesiparken i Frederikshavn blev indviet i november 2017, da de første tre værker med tekster af blandt andre Gasolin og Allan Olsen blev offentliggjort. Med "Stolt af min by" er der nu 14 værker i Poesiparken. De kan ses rundt omkring i Frederikshavn. Teksten til "Stolt af min by" er skrevet til Frederikshavns 200 års købsstadsjubilæum sidste år. - Frederikshavn er holdepunktet i mit liv. Både personligt og kunstnerisk. Jeg vender altid tilbage til byen, når jeg skal skrive min musik og mine tekster, siger Mathias Madsen Munch. Poesiparken er Danmarks eneste Poesiparken i Frederikshavn er den eneste af sit art i Danmark. Ideen til parken er hentet i Frederikshavns norske venskabsby Larvik. Mathias Madsen Munchs tekst er på værk nummer 14 i Frederikshavn. I Larvik er der mere end 70 i deres poesipark. Det er Frederikshavn Byfond, som står for Poesiparken. Fonden vil hvert år udvide parken med et nyt værk. - Når jeg er hjemme, så løber jeg her i skoven. Nu vil jeg helt sikkert tage en ekstra tur. Det er crazy, at min tekst er her, siger Mathias Madsen Munch.

Referat:
Selv om Mathias Madsen Munch i dag bor og arbejder i København, så er den unge sangskriver og komponist frederikshavner med stort F, og i dag fik han en stor anerkendelse i sin fødeby.